
Esisanat


Runorälläkkä on vuorovaikutteinen 24 h- runomaraton.


Tälläkin kertaa yleisö otettiin mukaan ja kokoelmaan saatiin mainio tyylien ja mielenmaisemien kirjo eri kirjoittajilta.


Runojen taitossa on pyritty noudattamaan kirjoittajien alkuperäistä, omaa sanojen ja välimerkkien asettelua.


Tapahtuman kulkua voi seurata jälkikäteen Facebookissa. Linkki tapahtumaan ohessa:


https://www.facebook.com/events/605818269272548/?active_tab=discussion


Tammela, Letkun kylä 23.8.2024


Karoliina Mäkelä / Reijo Suurnäkki /Kari Lähdesmäki / Markku Heino









KIRJOITTAJAESITTELYT

Karoliina Mäkelä


Minä rakastan maalaamista sanoin ja kuvin. Luonto, lukemani kirjat ja näkemäni unet toimivat minulle luomisen inspiraationa. Sanojen käyttäminen eri tavoin on ollut rakas harrastukseni ja tärkeä osa työtäni jo yli pari vuosikymmentä. Aloin kirjoittamaan runoja kouluikäisenä ja olen julkaissut niitä vuodesta 2005 alkaen Rakkausrunot.fi-sivustolla. Parista tuhannesta runostani on toistaiseksi jalostunut vain yksi painettu kokoelma, tosin seuraava on vahvasti tekeillä. Lapsuuden ja nuoruuden musiikki- ja teatteriharrastukset tukivat luovan mielen heräämistä äänimaailmojen ja kehollisuuden kautta. Innostus maalaamiseen on herännyt aikuisiällä, samoin kuin hiljaisuuden viljely. Minulla on hiljaisuuden retriittien ohjaajakoulutus ja ohjaan ryhmille konseptoimaani Hiljaisuuden maalausta, jossa hyödynnetään myös sanallista ilmaisua.

Reijo Suurnäkki


Mieleltäni olen mietiskelevä luontoihminen. Ramppailu metsässä, kallioilla, tuntureilla ja soilla saa minut soimaan. Runoja on tullut rustailtua vuodesta 2005 alkaen ja hitaasti mutta varmasti etenevänä. Pöytälaatikkotekstejä en ole vielä oppinut värkkäilemään Tähän asti ne ovat tulleet siinä hetkessä kun istun koneelle ja alan näpyttelemään. Ehkä se on johtunut asioiden paljoudesta jolloin rauha teksteille on ollut mahdoton.


Hiljaisuus on parasta ja sitä löytyy kun hipsii pitkin polkuja yksin tai kaksin. Turhaa höpöttelyä voi aina välttää. Elämäntilanteet muuttuvat ja minä niiden mukana. Onnellista on päästä tilanteeseen, jossa voi päättää lähes kaiken tekemisensä tai tekemättä jättämisen. Nyt voi maalata taulun, kirjoittaa runoja, harrastaa valokuvausta, tehdä puukonperiä kun siltä tuntuu. Lopun aikaa voisin opetella sanomaan ei... se, jos mikä on ollut vaikeaa. Tohtiiko joskus vielä sanoa että olen elämäni taiteilija. Korppi hämyisen metsän musta arvoitus.

Kari Lähdesmäki


Olen Lähdesmäen Kari Jyväskylän laitakaupungilla (Korpilahden Hirvimäestä, Jämsän rajalle noin 500 m) asusteleva harrastelija runoilija. Olen ”hiukan” yli kuuskymppinen nuorehko ja viriili työhön tarttuva nuorimies, entinen ammattisotilas eli tehnyt työuran Puolustusvoimissa. Nyt ”työlistalla” on kaikenlaista juttua muun muassa tehdä puusta kaikenlaista. Esimerkiksi erilaisia pönttöjä, lepakoille, linnuille tai kuisteja ja riukuaitaa. Luonto on lähellä sydäntä, vaikka olenkin entinen ammattisotilas, toisaalta se auttoi aikanaan näkemään luontoa eri näkökulmasta ja iän myötä asia on vain vahvistunut.


Runoja kirjoitellut vuodesta 2005 tammikuusta ”alkaen”, syitä en lähde enempää availemaan muuta kuin, että tuossa ajassa oli tunne, joka aktivoi kirjoittamiseen, Rakastuminen. Runokirjoja on julkaistu viisi omakustannetta ja neljä yhteisrunokirjaa hyvien runoystävien kanssa. Runokirjojen lisäksi olen kirjoittanut yhden historiikin Ilmavoimien sukeltajista ja työnalla on muun muassa historiikki kirja Ilmavoimien Pelastustoimesta.


Elämä on ihanaa ja ihanaa on se, että on saanut mahdollisuuden ilmaista tunteita, tuntemuksia ja ajatuksia kirjoitetussa muodossa.




[image: ]





Markku Heino


Minua on aina kiehtonut ihmisen ajattelu, minän suhde itseen ja muihin ja maailmaan, erilaiset maailmakuvat ja yksilön kamppailu normien ja arvojen hetteikössä. Yritän rakentaa omilla sanoillani kokemusta elämästä, peilata tunteita ja rakkaudellisuutta ja pyrkimystä hyvään. Luonto näkee ja opettaa. Näetkö sinä luonnon?

